ועדת הכספים, כנסת 20, פרוטוקול מספר 562, 2016-12-13 19:40

משה גפני: קודם אנחנו צריכים להצביע על רביזיה של עודד פורר ושל בצלאל סמוטריץ, הרביזיה שלי על ההסתייגויות שלהם.

<נעה בן שבת: היו רביזיות שונות על הסעיפים שהיו בהם הסתייגויות והתבקשה רביזיה עליהם.

<נעה בן שבת: אחת מהרביזיות הייתה רביזיה על סעיף 64(ג)(1) ובהתאמה גם סעיף 80(א)(2) שבהן הייתה רביזיה שהתקבלה, היה הנושא של מספר המבוטחים המשוקלל לעומת שיעור הקאפיטציה, אבל זו אחת מהרביזיות.

<נעה בן שבת: אנחנו צריכים לחזור, הם ביקשו רביזיה על כל מקום שהיו בו הסתייגויות.

<נעה בן שבת: היו הסתייגויות בסעיף 58 ודיברתם על זה שאתם עושים את ההסתייגויות על הסעיפים.

<נעה בן שבת: חבר הכנסת רוזנטל, דיברתם על זה שאתם רוצים רביזיות על ההצבעה של ההסתייגויות והסעיפים.

מיקי רוזנטל: האמת שהגענו לכל מיני הבנות.

עודד פורר: לא, רק על הקאפיטציה.

מיקי רוזנטל: אנחנו יכולים להשאיר אותם כהסתייגויות דיבור.

מיקי לוי: אנחנו רק רוצים אותם במליאה כזכות דיבור.

מיקי רוזנטל: וגם כהצבעה במליאה.

<נעה בן שבת: כהסתייגויות במליאה.

מיקי רוזנטל: לא רוצים להצביע עליהן פה, רוצים במליאה.

מיקי לוי: אנחנו מגלים הבנה לחוק, אבל אנחנו רוצים רק את הרביזיה - - -

משה גפני: מה אתה מציע לעשות?

מיקי לוי: רק את הרביזיה - - -

מיקי רוזנטל: וזה בשם כל האופוזיציה, אני מבקש שתהיה זכות לרשימה המתקדמת, למרצ, לכולם - - -

<קריאה: מה עם ההסתייגות של פורר?

מיקי רוזנטל: מר גפני, רק להסיר ספק, שתי נקודות, אני רוצה שנצביע עליהן עכשיו.

מיקי רוזנטל: אחת זה הנושא של המיטות, שדיברנו עליהן, המיטות הגריאטריות, שסיכמנו שזה ייכנס לחוק.

מיקי רוזנטל: זו הייתה הסתייגות של אורן - - -

<נעה בן שבת: זו לא אותה הסתייגות.

<נעה בן שבת: אתה מדבר על המורכבים המטופלים המיועדים להעברה, זה הוצבע כבר.

מיקי רוזנטל: זה לא הוצבע.

<קריאה: שם ההסתייגות התקבלה, גפני הגיש רביזיה והוא מפעיל את הרביזיה.

משה גפני: לא.

משה גפני: רגע.

מיקי רוזנטל: אדוני, לעשות סדר.

משה גפני: לעשות סדר זה התפקיד של היושב ראש.

מיקי רוזנטל: בסדר, אז תגמור את הסעיף הזה ויש לי עוד אחד.

משה גפני: יש סיכום לגבי העניין הזה.

משה גפני: אני הגשתי רביזיה על ההסתייגות שלהם.

משה גפני: אנחנו צריכים להצביע בעד הרביזיה כדי לפתוח את העניין מחדש ואחרי זה להצביע בעד ההסתייגות שלהם, אבל לפי הנוסח שסוכם.

מיקי רוזנטל: לכן אני לא יכול להסיר - - -

<קריאה: כבר הצביעו על הנוסח שסוכם.

עודד פורר: הרב גפני, הצבענו על הנוסח שסוכם.

מיקי רוזנטל: זה לא משנה, כי אני הגשתי רביזיה, אנחנו צריכים להסיר את הרביזיה ולהצביע על זה עוד פעם.

מיקי רוזנטל: זה טכני.

עודד פורר: בזמן שדיברנו כבר היינו מצביעים.

מיקי רוזנטל: זה מה שאמרתי.

מיקי רוזנטל: אני הגשתי רביזיה, צריך להסיר אותה.

משה גפני: אתם מסכימים לנוסח שהיה בהסתייגות של סמוטריץ ושל אורן חזן?

עודד פורר: לנוסח שהם ניסחו איתנו.

<שי מעוז: לנושא המורכבים?

עודד פורר: גפני, שיקריאו את הנוסח לפרוטוקול.

משה גפני: אני מציע להצביע בעד הרביזיה, שיקריאו את הנוסח.

משה גפני: מי בעד הרביזיה?

משה גפני: ירים את ידו.

משה גפני: זה רביזיה שלי.

משה גפני: מי נגד?

משה גפני: הרביזיה התקבלה.

משה גפני: בעד – רוב

משה גפני: הרביזיה התקבלה.

משה גפני: תקריאו בבקשה נוסח.

עודד פורר: הם יקריאו את הנוסח של הסעיף, לנושא מיטות המאושפזים, סעיף 69.

<שי מעוז: 'הקופה תשלם מחיר מלא, במידה ש - - -

<נעה בן שבת: מאיפה אתה קורא?

עודד פורר: תקריא אתה.

<שי מעוז: 'לנושא החולים המורכבים הקופה תשלם מחיר מלא במידה שבמרחק סביר ממקום מגוריו של המטופל יש בית חולים גריאטרי מתאים לאשפוז ובו מיטת אשפוז פנויה, או שהמטופל נמצא מתאם לאשפוז בית או שיקום בית או הנשמה ממושכת בבית (להלן – חלופות אשפוז), לפי המלצת רופא מטפל בבית החולים הציבורי הכללי ורופא מקופת החולים ובהסכמה של החולה ומשפחתו לחלופת האשפוז שהוצעה; לעניין זה - - -

<נעה בן שבת: אם הייתה מחלוקת.

<שי מעוז: '

<שי מעוז: הייתה מחלוקת בעניין זה תכריע בדבר ראש מינהל רפואה במשרד הבריאות'.

עודד פורר: הנוסח מקובל עלינו.

משה גפני: מי בעד אישור הסעיף הזה?

משה גפני: ירים את ידו.

משה גפני: מי נגד?

משה גפני: הסעיף אושר.

משה גפני: בעד – רוב

משה גפני: סעיף 69 אושר.

משה גפני: אני מברך אתכם על הסעיף הזה.

משה גפני: אני ניסיתי בפעם הקודמת, בקאפ הקודם, להעביר את זה, לא הצלחתי.

משה גפני: אני שמח שזה עבר עכשיו - - -

אורן אסף חזן: הצלחת עכשיו?

מיקי רוזנטל: הצלחנו כולנו.

משה גפני: כן, הצלחנו כולנו, שזה דבר שהוא מחויב המציאות.

<נעה בן שבת: הייתה עוד רביזיה שנגעה לסעיף 64(ג)(1) וסעיף 80(א)(2).

<נעה בן שבת: הנוסח המקורי היה שינוי בשיעור הקאפיטציה המאפשר הגדלת התקרות, חלק מקופות החולים - - -

משה גפני: מי הגיש את הרביזיות?

מיקי לוי: אדוני, אני רוצה להגיד משהו לפרוטוקול.

<קריאה: אדוני, זה נשאר אותו דבר.

אורן אסף חזן: גפני, אתה הגשת רביזיה.

<נעה בן שבת: הנוסח המקורי בהצעת החוק היה שינוי שיעור הקאפיטציה וההסתייגות הייתה שינוי במספר המבוטחים - - -

משה גפני: רחל, זו רביזיה שלך ושלי.

משה גפני: אנחנו מסירים את הרביזיה.

רחל עזריה: אנחנו מחזירים למה שהיה.

משה גפני: כן, אנחנו מסירים את הרביזיה.

רחל עזריה: לא, אנחנו מחזירים - - -

אורן אסף חזן: גפני, אתה מקבל את הרביזיה ומצביע בחזרה על הסעיף.

משה גפני: רצית להגיד משהו, מיקי?

מיקי לוי: לא, אחרי זה.

משה גפני: מי בעד אישור הרביזיה?

משה גפני: ירים את ידו.

משה גפני: מי נגד?

משה גפני: הרביזיה התקבלה.

משה גפני: בעד – רוב

משה גפני: הרביזיה התקבלה.

משה גפני: מה הנוסח?

<נעה בן שבת: הנוסח שהיה במקור מדבר על שינוי הקאפיטציה.

<נעה בן שבת: ההסתייגות שהתקבלה הייתה שינוי מספר המבוטחים המשוקלל.

<קריאה: גם בפסיכיאטריה.

<נעה בן שבת: כן, בשני המקומות.

משה גפני: אנחנו מצביעים על הנוסח הישן.

רחל עזריה: הנוסח המקורי.

מיקי לוי: על ה-18.5 צריך להצביע.

אורן אסף חזן: אבל אמרנו שיופיע שבתוך חצי שנה - - -

מיקי לוי: אני אעשה את זה בסיכום.

משה גפני: מי בעד אישור הסעיף המקורי, כפי שהיה קודם?

מיקי לוי: 18.5?

<נעה בן שבת: זה לא 18.5, זה אישור הקאפיטציה.

משה גפני: זה לא קשור לזה.

משה גפני: מי בעד?

משה גפני: מי נגד?

משה גפני: הסעיף אושר.

משה גפני: בעד – רוב

משה גפני: סעיפים 64(ג)(1) ו-80(א)(2) אושרו.

משה גפני: הלאה.

<נעה בן שבת: עכשיו יש לנו את הנושא של 81%, הוא מופיע בסעיפים 60, 62, 66 ו-71 מופיע גם לעניין מיטות המיון.

<נעה בן שבת: עכשיו השאלה לאיזה מספרים הולכים.

<נעה בן שבת: הצעת החוק דיברה על 82%.

<קריאה: 81.5%.

עודד פורר: זאת ההסכמה.

אורן אסף חזן: אבל אמרנו שיהיה כתוב, הרב גפני, שבעוד חצי שנה אנחנו בודקים את הנתונים ואם זה לא עומד בתחזיות - - -

מיקי רוזנטל: לא יהיו נתונים בעוד חצי שנה.

משה גפני: זה לא חצי שנה, צריך יותר זמן.

אורן אסף חזן: לא, בודקים את הנתונים של החצי שנה הראשונה, מתקן את דבריי, ואם לא יהיה, אז יעלו את זה, שזה יופיע.

אורן אסף חזן: אנחנו סיכמנו את זה ככה.

משה גפני: בסדר.

משה גפני: יש רביזיה על זה?

<נעה בן שבת: לא, אין רביזיה, אבל צריך להצביע על הסעיפים.

<נעה בן שבת: אתם רוצים להכניס סעיף דיווח?

משה גפני: לא, יש את הסעיף האחרון שחייבים לאישור, ואני אבקש התחייבות שלכם לבוא לכאן כדי לדווח.

<נעה בן שבת: אז הסעיפים הם סעיף 60, לגבי תקרת הצריכה נטו, שזה יהיה 81.5%, בסעיף 62, לגבי רצפת הצריכה נטו, 81.5%, בסעיף 66 שנוגע לתשלום, סעיף 66 כולו.

<נעה בן שבת: אם זה מסתדר אפשר להצביע על סעיף 66 כולו, וסעיף 71, הוא נוגע לשיעור התשלומים עבור מיון.

משה גפני: אני מבקש להצביע על כל מה שנעה, היועצת המשפטית, אמרה, על הכול יחד.

משה גפני: מי בעד?

משה גפני: מי נגד?

משה גפני: הסעיפים התקבלו.

משה גפני: בעד – רוב

משה גפני: סעיפים 60, 62, 66, 71 אושרו.

משה גפני: מה עוד?

<נעה בן שבת: הסעיף האחרון נגע לתשלום הקבוע, הנושא של חיוב קופות החולים בביצוע תשלום קבוע לבתי החולים.

עבדאללה אבו מערוף: עוד הפעם, לא שומעים.

<נעה בן שבת: אנחנו מדברים על סעיף 67, הוא הציע לחייב את קופות החולים בביצוע תשלום קבוע - - - אני אסביר.

<נעה בן שבת: סעיף 67 דיבר על הסמכת השרים לחייב את קופות החולים לשלם תשלום קבוע לבתי החולים כנגד סובסידיות או תמיכות שמופסקות וכנגד זה מוגדלת עלות סל שירותי הבריאות.

<נעה בן שבת: השאלה הייתה האם התקנות האלה יהיו באישור הוועדה או לא באישור הוועדה.

עבדאללה אבו מערוף: זה באישור הוועדה.

<קריאה: סוכם שזה לא יהיה.

עבדאללה אבו מערוף: רק באישור הוועדה.

עבדאללה אבו מערוף: למה שהקופות החולים ישלמו - - -

משה גפני: לא, יש כמה דברים שכן באישור הוועדה, זה סוכם, אני לא פותח דיון.

עבדאללה אבו מערוף: דיברנו על - - -

משה גפני: לא, אבל על זה סיכמנו שלא.

משה גפני: אתה לא צריך לשכנע אותי.

משה גפני: היו דברים שסיכמנו באישור הוועדה, ישבנו גם עם ה - - -

עבדאללה אבו מערוף: אז למה היא מעלה את זה עכשיו?

משה גפני: רגע.

משה גפני: מי בעד אישור הסעיף?

משה גפני: ירים את ידו.

עבדאללה אבו מערוף: לא, זה לא סתם.

עבדאללה אבו מערוף: למה היא מעלה את זה עכשיו?

עבדאללה אבו מערוף: זה לא סיכמנו.

אורן אסף חזן: עבדאללה, אתה לא היית איתנו בצהריים, מיקי רוזנטל ומיקי לוי היו.

עבדאללה אבו מערוף: לא, הקופות יסלחו לי - - -

אורן אסף חזן: אבל זה לא קשור לקופות.

אורן אסף חזן: סליחה, ישבו חברי כנסת וסיכמו סיכומים היום בצהריים.

משה גפני: אתה רוצה להצביע נגד תצביע נגד, אני לא יכול לחזור בי מהסיכום שהיה.

משה גפני: אני מעוניין בזה - - -

עבדאללה אבו מערוף: אתה תאשר את זה.

משה גפני: לא, בגלל שהיה סיכום שלא.

משה גפני: אני לא יכול ללכת נגד סיכום.

משה גפני: מי בעד אישור הסעיף?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: הסעיף אושר.

משה גפני: בעד – רוב

משה גפני: סעיף 67 אושר.

משה גפני: חבר הכנסת מיקי לוי, בבקשה.

מיקי לוי: אני מבקש להשאיר את כל ההסתייגויות כדי שיהיה לנו זמן מליאה.

מיקי לוי: אחת.

מיקי לוי: שתיים, באמצעותך אני רוצה עוד הפעם להודות לשר הבריאות, הרב ליצמן, שבאמת בהתערבות שלו הצלחנו להגיע וליישר הדורים.

מיקי לוי: אני מטיל רביזיה על כל החוק.

מיקי רוזנטל: כולם.

אורן אסף חזן: גם אני מבקש.

מיקי לוי: אני מטיל רביזיה על כל החוק, שייכתב בפרוטוקול.

מיקי לוי: אנחנו רוצים לוודא שההבטחה של האוצר לרשום 400 מיליון שקל עבור קופות החולים תירשם בספר התקציב של מדינת ישראל.

אורן אסף חזן: לא, אבל תגיד שזה בהתאם לסיכומים.

מיקי לוי: בהתאם לסיכומים.

מיקי רוזנטל: כהסכם משותף של חברי הקואליציה והאופוזיציה.

מיקי לוי: של כל חברי הוועדה.

אורן אסף חזן: שלא יהיו פה אי הבנות.

משה גפני: אני מבקש לומר כדלהלן - - -

מיקי לוי: וכל הכבוד על ה-400 מיליון.

מיקי לוי: אני מתחייב להוריד אותה ברגע ש - - -

מיקי רוזנטל: אם יהיה הכסף נוריד את הרביזיה.

מיקי רוזנטל: ברור, מה השאלה.

משה גפני: אני מצטרף לברכות לשר ליצמן, על הנכונות שלו בעניין הזה, גם על מה שסיכמנו בסופו של דבר ושינינו בוועדה.

משה גפני: אני מבקש לומר לגבי הרביזיה, אני לא אוכל להניח את תקציב המדינה אם הרביזיה לא תרד.

משה גפני: בכדי שנוריד את הרביזיה אתם תצטרכו להביא לנו את מה שאנחנו מבקשים שיהיה באישור התקציב, להביא קודם.

מיקי רוזנטל: הם לא רוצים בתוך ה - - -

משה גפני: להביא קודם, אחרת, שלא תהיה טעות, אני לא אוכל להניח את חוק ההסדרים במליאת הכנסת.

משה גפני: לכן את התהליך הזה, שעליו דיברנו כולנו, שאנחנו מבקשים לראות שזה אכן נמצא בתקציב, צבוע לצורך העניין ויועבר לקופות החולים, אתם תצטרכו להביא לנו כדי שנסיר את ה - - -

אורן אסף חזן: תגיד גם שזה היה בהסכמה - - -

משה גפני: כדי שנסיר את הרביזיה.

אורן אסף חזן: הרב גפני, שיהיה ברור שזה בהסכמה איתם.

משה גפני: כן, בסדר.

משה גפני: אני מבקש להצביע על כל החוק.

<נעה בן שבת: אנחנו מדברים על פרק ו'.

משה גפני: כן, על כל החוק.

משה גפני: מי בעד אישור החוק?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: החוק אושר פה אחד.

משה גפני: בעד – רוב

משה גפני: נמנעים – אין החוק אושר.

אורן אסף חזן: רביזיה.

משה גפני: אני מודה ליועצת המשפטית, אני מודה לחברים, אני מודה לנציגי הממשלה, אני מודה לכולם.

מיקי לוי: זה לא היה פשוט.

משה גפני: נכון, זאת הייתה עבודה רבה, אבל אני גאה בכך שבסופו של דבר ההצבעה היא פה אחד, גם אופוזיציה, גם קואליציה, תודה רבה לכם.